แนวโน้มหุ้นอ่อนตามดาวโจนส์ฟิวเจอร์
นักวิเคราะห์ฯคาดตลาดหุ้นไทยเช้านี้คงจะอ่อนตัวลงตามดาวโจนส์ฟิวเจอร์และตลาดภูมิภาค เนื่องจากกังวลการเจรจาแก้ปัญหาหน้าผาการคลัง
21 ธ.ค. 2555

นักวิเคราะห์ฯคาดตลาดหุ้นไทยเช้านี้คงจะอ่อนตัวลงตามดาวโจนส์ฟิวเจอร์และตลาดภูมิภาค เนื่องจากกังวลการเจรจาแก้ปัญหาหน้าผาการคลัง
นายเทิดศักดิ์ ทวีธีระธรรม ผู้อำนวยการอาวุโส บล.เอเซีย พลัส มองว่า ตลาดหุ้นไทยเช้านี้น่าจะอ่อนตัวลง เนื่องจากดาวโจนส์ฟิวเจอร์ได้ปรับตัวลง และตลาดหุ้นอื่นในภูมิภาคเอเชีย โดยตลาดฮ่องกงเช้านี้ปรับตัวลงมาค่อนข้างมาก อันเป็นผลจากความกังวลเกี่ยวกับการเจรจาแก้ปัญหาหน้าผาการคลัง (Fiscal Cliff)  แต่สุดท้ายเชื่อว่าจะตกลงกันได้และคงจะทำให้ตลาดฯปรับตัวขึ้นมาได้ดีขึ้น 
"ตลาดฯน่าจะเผชิญการต่อสู้กันระหว่างแรงซื้อของกองทุนในประเทศและแรงขายของฝั่งโบรกเกอร์ แต่มองว่าแรงสองแรงนี้จะสามารถดูดซับกันได้ ต้องรอดูประเด็นตลาดในต่างประเทศเพิ่มเติม"นายเทิดศักดิ์ กล่าว
พร้อมให้แนวรับ 1,360 จุด แนวต้าน 1,385 จุด